Fiecare minut contează. S-a aflat ora exactă la care s-a sunat la 112 când a izbucnit incendiul de la Spitalul Județean Neamț.
4 apeluri au fost înregistrate sâmbătă seara la 112. ISU Neamț: Incendiul s-a produs în jurul orei 19. Spitalul Județean Neamț: Incendiul a izbucnit la 18:30.
În sfârșit, s-a aflat ora exactă la care s-a sunat la 112, sâmbătă seara, când a izbucnit incendiul de la Spitalul Județean Neamț.Primul apel la urgență nu a venit la ora 19:00, ci la 18:46, și a fost preluat de operatorul STS în 4 secunde. Asta în timp ce ISU Neamț a transmis, printr-un comunicat, că incendiul a fost anunțat în jurul orei 19, iar pompierii ar fi ajuns în cinci minute la fața locului.Purtătorul de cuvânt al instituției, Irina Popa, și-a asumat toată vina.Irina Popa, purtător de cuvânt ISU Neamț: "Eu am fost la locul evenimentului, am dat informații la toată lumea care mi le-a solicitat, în măsura datelor pe care le aflam de la locul evenimentului. Dacă credeți dumneavoastră că ora pe care am dat-o, am greșit-o, atunci omorâți-mă că am greșit și am scris "în jurul orei 19:00… " Nu e vorba că nu am vrut, nu am avut timp. Am încercat să ofer informațiile în timp real. Când am dat " în jurul orei 19:00" nu cunoșteam cu exactitate ora la care s-a întâmplat evenimentul. Nu pot să dau un răspuns de ce nu am revenit". În schimb, reprezentanții Spitalului Județean Neamț spuneau că incendiul care a afectat secția ATI s-a produs în jurul orei 18.30. La tot acest haos se adaugă și declarația lui Raed Arafat, care aruncă totul mai mult în ceață.Raed Arafat, șeful DSU: "Deci apelul a venit în jurul orelor 19.00, pompierii au ajuns la fața locului cu echipajele de intervenție împreună și cu serviciul de ambulanță Neamț în 5 minute. În jurul orei 19.00. 18:50 și ceva a fost..57…55..ca să nu vă dau informații false..deci în jurul orei 19.00 a fost apelul..Asta nu pot să vă mai spun, cine a făcut apelul, dar sigur cineva din interiorul spitalului"Între timp, Nicușor Dan transmite care e situația autorizării de securitate la incendiu a celor 19 spitale din subordinea Primăriei Capitalei.Opt au autorizație de siguranță la incendiu sau nu necesită, conform legii, o astfel de autorizație. Printre ele: Colentina, Victor Babeș, Gomoiu și Obregia.Alte nouă spitale au proiectul de intervenție avizat, dar încă nu au bugetul necesar.Iar două spitale, Dan Theodorescu și Panait Sîrbu, sunt sub supravegherea ISU.